Акрамя абрадавага калектыву ўдзел у свяце прымаюць жыхары вёскі, кіраўнікі гаспадаркі, знакамітыя землякі, моладзь з суседніх вёсак. З наданнем “Царам” афіцыйнага статусу аб’екта гісторыка-культурнай спадчыны Рэспублікі Беларусь і асабліва з уключэннем абраду ў спіс нематэрыяльнай культурнай спадчыны ЮНЕСКА, якой патрабуецца тэрміновая ахова, інтарэс грамадскасці да “Цароў” хутка ўзрос. З кожным годам у вёсцы Семежава 13 студзеня збіраецца ўсё больш і больш гасцей з усёй Беларусі і замежжа. Колькасць прысутных на абрадзе складае больш за 500 чалавек (улічваючы і турыстаў).